Խալցեդոն

Խալցեդոն (հնագույն Քաղկեդոն քաղաքի անունից), միներալ, քվարցի մանր-բյուրեղային տարատեսակը։ Գույնը՝ սպիտակ, գորշ, դեղին, կանաչ, փայլը՝ մոմի։ Կարծրությունը 6 - 7 է, խտությունը՝ 2600 կգ/մ3։ Առաջանում է հրաբխային ապարների դատարկություններում հանքային տաք ջրերի կամ հիդրոթերմալ լուծույթների նստեցումից։ Նուրբ գծաշերտերով և նախշերով տարբերակը հայտնի է ագատ անունով։ Նախկին ՍՍՀՄ-ի տարածքում կա Ուրալում և Հայաստանում (Իջևանի շրջան)։ Օգտագործվում է ոսկերչական գործում և որպես տեխնիկական քար։

Կատեգորիա:Միներալներ